Foto: Kun.uz Toshkentda bo‘lib o‘tayotgan boks bo‘yicha 29-Osiyo chempionatining 46-49 kg vazn toifasida ishtirok etayotgan bokschilarning chorak finalda ishtirok etuvchilar nomlari ma’lum bo‘ldi. Unga ko‘ra, o‘zbekistonlik Hasanboy Do‘smatov qozog‘istonlik Yerjon Jo‘martga qarshi ringga ko‘tariladi. Qolgan juftliklar esa quyidagicha: Amit (Hindiston) – Kuangi Langu (Indoneziya)  Ganghuyag Gan Erdin (Mo‘g‘uliston) – He Junjun (Xitoy)  Al Masri Hussin (Suriya) – Ladon Rogen (Filippin) Eslatib o‘tamiz, Hasanboy Do‘smatov chempionat doirasidagi ilk jangida shri-lankalik raqibi Palleha Tsivankani mag‘lub etdi. Hozirda 75 kg vazn toifasidagi bokschilarning kurashi bo‘lib o‘tmoqda. Unda akrobat bokschimiz Isroil Madrimov falastinlik Abudabat Qosimga qarshi ringga ko‘tariladi.